Յանցանքի դէմ պայքարի ազգային գործակալութիւնը յայտարարած էր, որ Հաճիեւա իր գնումներուն համար օգտագործած է իր ամուսնոյն դրամատան կողմէ տրուած 35 «American Express», «Mastercard» եւ «Visa» վարկային քարտեր: «Հարոտզ» կատարած միայն մէկ այցելութեան ընթացքին ան ծախսած է 200 հազար տոլար՝ «Պուշրոն» (Boucheron) մակնիշի շքեղ ոսկեղէն, հանրաճանաչ անուշահոտեր եւ ժամացոյցներ գնելու համար: Այլ այցելութեան մը ընթացքին ան գնած է 132 հազար տոլարի «Cartier» ոսկեղէն: Ան նաեւ գնած է 42 միլիոն տոլար արժող «Gulfstream G550» օդանաւը։